Un minor de 13 ani a fost găsit cu un briceag asupra sa, în timpul protestelor împotriva restricțiilor.
Ziua a treia de proteste împotriva măsurilor restrictive a fost plină de surprize. Un minor de 13 ani a fost găsit cu un briceag asupra lui.
Jandarmii din Galați au avut parte de provocări la protestele împotriva restricțiilor anti-Covid-19 de azi-noapte.Un minor de 13 ani, care participa la manifestații, a fost găsit cu un briceag asupra sa. Jandarmii l-au identificat și au chemat-o pe bunica lui, care îl crește, să vină după el.Femeia nu își explică gestul nepotului și spune că este un copil cuminte, iar de vină ar fi anturajul acestuia. Bătrâna este bolnavă de cancer și după ce a ajuns la sediul Prefecturii, nu a avut nici măcar bani să se întoarcă acasă. Unul dintre jandarmi i-a ajutat cu bani de taxi."El ținea mâna în buzunarul drept și colegii i-au spus să scoată mâna, nu a vrut să o scoată. Avea un briceag cu lama de 10 cm, bineînțeles că acest copil a fost extras din mulțime. I-am aplicat femeii un avertisment pentru nesupravegherea minorului“, declară Cătălin Bădin, purtător de cuvânt Jandarmeria Galați.